บันทึกการประชุมสภาองค์การบริหารส่วนตำบลประทาย

สมัยสามัญ สมัยที่ ๒ ประจำปี ๒๕๖๑

วันจันทร์ที่ ๙ เมษายน ๒๕๖๑

ณ ห้องประชุมสภาองค์การบริหารส่วนตำบลประทาย

...........................................

ผู้ประชุม

|  |  |  |  |  |
| --- | --- | --- | --- | --- |
| ลำดับ | ชื่อ-สกุล | ตำแหน่ง | ลายมือชื่อ | หมายเหตุ |
| ๑. | นางเนี้ยม ประสิทธิ์สุวรรรณ์ | ส.อบต.ม.๘ | เนี้ยม ประสิทธิ์สุวรรรณ์ |  |
| ๒. | นายพุฒ ภูคำศักดิ์ | ส.อบต.ม.๙ | พุฒ ภูคำศักดิ์ |  |
| ๓. | นางสมจิต พังไธสง | ส.อบต.ม.๓ | สมจิต พังไธสง |  |
| ๔. | นายพิชิต สมน้อย | ส.อบต.ม.๑๐ | พิชิต สมน้อย |  |
| ๕. | นายธนาคม สียางนอก | ส.อบต.ม.๖ | ธนาคม สียางนอก |  |
| ๖. | นายมนตรี ชัยลิ้นฟ้า | ส.อบต.ม.๑๒ | มนตรี ชัยลิ้นฟ้า |  |
| ๗. | นายศักดิ์ดา มีกรอบทอง | ส.อบต.ม.๕ | ศักดิ์ดา มีกรอบทอง |  |
| ๘. | นายไพรัตน์ เสริมนอก | ส.อบต.ม.๕ | ไพรัตน์ เสริมนอก |  |
| ๙. | นายธีรภัทร์ คำสิงห์นอก | ส.อบต.ม.๖ | ธีรภัทร์ คำสิงห์นอก |  |
| ๑๐. | นายเลา สุทธรัตน์ | ส.อบต.ม.๔ | เลา สุทธรัตน์ |  |
| ๑๑. | นางสงบ แก้วคูนอก | ส.อบต.ม.๘ | สงบ แก้วคูนอก |  |
| ๑๒. | นายทองใบ ศิริมนตรี | ส.อบต.ม.๑๒ | ทองใบ ศิริมนตรี |  |
| ๑๓. | นายธวัชชัย นาหนองขาม | ส.อบต.ม.๑๑ | ธวัชชัย นาหนองขาม |  |
| ๑๔. | นายบุญพงษ์ ฝาไธสง | ส.อบต.ม.๔ | บุญพงษ์ ฝาไธสง |  |
| ๑๕. | นายอุดม เบียดนอก | ส.อบต.ม.๙ | อุดม เบียดนอก |  |
| ๑๖. | นายสมบูรณ์ ทางไธสง | ส.อบต.ม.๓ | สมบูรณ์ ทางไธสง |  |
| ๑๗. | นางสุดาวัน พลดงนอก | รองประธานสภา | สุดาวัน พลดงนอก |  |
| ๑๘. | นางสาวศรีเสาวลักษณ์ เย็นวัฒนา | เลขาฯสภา | ศรีเสาวลักษณ์ เย็นวัฒนา |  |
| ๑๙. | นายภมรทัศน์ นิติโสภณทัศน์ | ส.อบต.ม.๑๔ | ภมรทัศน์ นิติโสภณทัศน์ |  |
| ๒๐. | นายอนุรักษ์ นาหนองขาม | ส.อบต.ม.๑๐ | อนุรักษ์ นาหนองขาม |  |
| ๒๑. | นายสุวรรณ มะปะโท | ส.อบต.ม.๑๑ | สุวรรณ มะปะโท |  |
| ๒๒. | นายบุญช่วย ลุ่มนอก | ส.อบต.ม.๑๖ | บุญช่วย ลุ่มนอก |  |

ผู้เข้าร่วมประชุม

|  |  |  |  |  |
| --- | --- | --- | --- | --- |
| ลำดับ | ชื่อ-สกุล | ตำแหน่ง | ลายมือชื่อ | หมายเหตุ |
| ๑. | นางฐิติรัตน์ เรืองกิจวัฒน์ | นายก อบต. | ฐิติรัตน์ เรืองกิจวัฒน์ |  |
| ๒. | นางจิตตานันท์ รักษาชาติ | รองนายก อบต. | จิตตานันท์ รักษาชาติ |  |
| ๓. | นายจักรพงศ์ สุวรรณศักดิ์ | รองปลัด อบต. | จักรพงศ์ สุวรรณศักดิ์ |  |
| ๔. | นางนภา ฉาไธสง | ผู้อำนวยการกองคลัง | นภา ฉาไธสง |  |
| ๕. | นางทองพูล โยธานัน | ผู้อำนวยการกองช่าง | ทองพูล โยธานัน |  |
| ๖. | นายทองสุข คำเพ็ง | ผู้ใหญ่บ้านหมู่ ๘ | ทองสุข คำเพ็ง |  |
| ๗. | นายบุญช่วย พลศรี | รองนายก อบต. | บุญช่วย พลศรี |  |
| ๘. | นางรัตติกาล เดวิโดว์สกี | นักวิเคราะห์นโยบายและแผน | รัตติกาล เดวิโดว์สกี |  |

ผู้ขาดประชุม

|  |  |  |  |
| --- | --- | --- | --- |
| ลำดับ | ชื่อ-สกุล | ตำแหน่ง | หมายเหตุ |
| ๑. | นายปิยะ สวัสดิ์พรไพบูลย์ | ส.อบต.ม.๑๔ | ลา |

ที่ประชุมพร้อมประธานเปิดการประชุมเวลา ๙.๐๐ น.

**ระเบียบวาระที่ ๑ ประธานแจ้งที่ประชุมทราบ**

1. การประชุมสภาองค์การบริหารส่วนตำบลประทาย ได้ประกาศเปิดสมัยประชุมสภาองค์องค์การบริหารส่วนตำบลสามัญ สมัยที่ ๒ ประจำปี ๒๕๖๑ มีกำหนด ๑๕ วัน เนื่องจากถึงกำหนดสมัยการประชุมสภาองค์การบริหารส่วนตำบลประทาย ตามที่กำหนดไว้ จึงได้เรียกประชุมสภาในวันนี้
2. โครงการกันเงินไว้จ่ายเหลือมปีประจำปี ๒๕๖๐ โครงการที่ก่อหนี้ผูกพันแล้วแต่ยังไม่สามารถดำเนินการได้มีหนึ่งโครงการ คือ โครงการขุดลอกห้วยเตย และโครงการที่ยังไม่ได้ดำเนินการมีหนึ่งโครงการ คือ โครงการซื้อรถบรรทุกขยะ
3. ส่วนโครงการจ่ายขาดเงินสะสมประจำปีงบประมาณ ๒๕๖๑ ที่ดำเนินการแล้วก่อหนี้ผูกพันแล้วมี โครงการก่อสร้างถนนดิน หมู่ที่ ๕ หมู่ที่ ๘ หมู่ที่ ๑๒ และหมู่ที่ ๑๖ ในส่วนของโครงการก่อสร้างถนนคอนกรีตอยู่ในช่วงระหว่างดำเนินการ คือ หมู่ที่ ๓ หมู่ที่ ๙ หมู่ที่ ๑๑
4. ในวันที่ ๑๐ เมษายน ๒๕๖๑ องค์การบริหารส่วนตำบลประทายมีโครงการจัดอบรมให้ความรู้เกี่ยวกับการกำจัดขยะอย่างถูกวิธี

**ระเบียบวาระที่ ๒ รับรองรายงานการประชุมครั้งที่ผ่านมา**

ที่ประชุม มีมติเป็นเอกฉันท์รับรองรายงานการประชุมครั้งที่ผ่านมา

**ระเบียบวาระที่ ๓ เรื่องเสนอเพื่อพิจารณา**

๓.๑ ติดตามและประเมินผลแผนพัฒนาตำบลสี่ปี (๒๕๖๑ - ๒๕๖๔) ครั้งที่ 1

ปลัด อบต. ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ. 2559 การติดตามและประเมินผลแผนพัฒนา กำหนดให้ต้องมีการติดตามและประเมินผลแผนพัฒนาขององค์กรปกครองส่วนท้องถิ่น มีอำนาจหน้าที่ ดังนี้

(๑) กำหนดแนวทาง วิธีการในการติดตามและประเมินผลแผนพัฒนา

(๒) ดำเนินการติดตามและประเมินผลแผนพัฒนาตำบล

(๓) รายงานผลและเสนอความเห็น ซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสิบวัน โดยอย่างน้อยปีละสองครั้งภายในเดือนเมษายนและภายในเดือนตุลาคมของทุกปี

(๔) แต่งตั้งคณะอนุกรรมการหรือคณะทำงานเพื่อช่วยปฏิบัติงานตามที่เห็นสมควร

ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 ข้อ 30 และตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ.2559 ข้อ 14 องค์กรปกครองส่วนท้องถิ่นอาจมอบให้หน่วยงานหรือบุคคลภายนอกดำเนินการหรือร่วมดำเนินการติดตามและประเมินผลแผนพัฒนาได้ โดยมีขั้นตอนดำเนินการ ดังนี้

(๑) คณะกรรมการติดตามและประเมินผลแผนพัฒนาท้องถิ่นจัดทำร่างข้อกำหนด ขอบข่ายและรายละเอียดของงานที่จะมอบหมายให้หน่วยงานหรือบุคคลภายนอกดำเนินการ เพื่อเสนอผู้บริหารท้องถิ่น

(๒) ผู้บริหารท้องถิ่นพิจารณาอนุมัติข้อกำหนด ขอบข่ายและรายละเอียดของงาน

(๓) หน่วยงานหรือบุคคลภายนอกดำเนินการหรือร่วมดำเนินการติดตามและประเมินผล

(๔) ให้หน่วยงานหรือบุคคลภายนอกที่ดำเนินการ หรือร่วมดำเนินการติดตามและ

ประเมินผลรายงานผลการดำเนินการ ซึ่งได้จากการติดตามและประเมินผล ต่อคณะกรรมการติดตามและประเมินผล เพื่อประเมินผลการรายงานผล เสนอความเห็นต่อผู้บริหารท้องถิ่น

(๕) ผู้บริหารท้องถิ่นเสนอผลการติดตามและประเมินผลต่อสภาท้องถิ่น คณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันที่ผู้บริหารท้องถิ่นเสนอผลการติดตามปละประเมินผลดังกล่าวและต้องปิดประกาศโดยเปิดเผยไม่น้อยกว่าสามสิบวัน โดยอย่างน้อยปีละสองครั้งภายในเดือนเมษายนและภายในเดือนตุลาคมของทุกปี

คณะกรรมการแผนพัฒนาขององค์การบริหารส่วนตำบลประทายได้ประชุมติดตามประเมินผลแผน เมื่อวันที่ ๔ เมษายน ๒๕๖๑ และเสนอให้ คณะกรรมการพัฒนาตำบลและคณะผู้บริหารฯ นำเสนอเข้าเสนอเข้าสภาฯเพื่อรับทราบ ขอเชิญนักวิเคราะห์นโยบายและแผนได้ชี้แจ้งการติดตามประเมินผลแผนต่อสภาฯ เชิญค่ะ

นักวิเคราะห์ฯ เรียนประธานสภาฯและสมาชิกทุกท่าน ดิฉัน นางรัตติกาล เดวิโดว์สกี นักวิเคราะห์  
นโยบายและแผน ขอชี้แจงตามเอกสารที่แจกให้ทุกท่าน การติดตามประเมินผลแผนได้ผ่านคณะกรรมการติดตามประเมินผลแผนของ อบต.ประทายไปแล้ว เมื่อวันที่ 4 เมษายน 2561 ตามที่ท่านปลัดได้แจ้งไปข้างต้นแล้ว ตามระบบ อีลาแอส (elaas) ระบบจะประมวลผลให้เรียบร้อย คำนวณการเบิกจ่าย ซึ่งจะลิ้งกับระบบ eplan ของเจ้าหน้าที่แผน ประมวลผลสำเร็จรูปออกมาจากระบบเลย พอสรุปได้ดังนี้ โครงการทั้งหมด 134 โครงการอยู่ในแผนปี 2561 และได้นำมาเข้าข้อบัญญัติและจ่ายขาดเงินสะสม 124 โครงการ และไม่ได้นำเข้าข้อบัญญัติจำนวน 10 โครงการ มีการเบิกจ่าย และทำสัญญาไปแล้ว 49 โครงการ คิดเป็น 39.51 ซึ่งยังไม่ถึง 50เปอร์เซ็นต์ของโครงการทั้งหมด ใช้งบประมาณไปคร่าวๆ ประมาณ 5,184,000 บาท จากทั้งหมด ประมาณ 17,019,869 บาทคณะกรรมการสรุปความปัญหาและอุปสรรคไว้ดังนี้

๑.จำนวนงบประมาณไม่เพียงพอในการดำเนินโครงการด้านโครงสร้างพื้นฐานเนื่องจากบางโครงการต้องใช้งบประมาณจำนวนมาก  
 ๒. ปัญหาจากภัยธรรมชาติไม่สามารถควบคุมได้ ทำให้บางโครงการไม่สามารถก่อสร้างได้ในระยะเวลาที่กำหนด เช่น การขุดลอก เนื่องจากปริมาณน้ำมากไม่สามารถระบายได้  
 ๓. ได้รับงบประมาณล่าช้า   
 ๔. โครงการในแผนมีจำนวนมากเกินไป จนเกินขีดความสามารถของ อบต.จะดำเนินการได้ทั้งหมด  
 ข้อเสนอแนะจากคณะกรรมการติดตามประเมินผลแผน  
 ๑. นำโครงการที่เกินศักยภาพไปประสานหน่วยงานอื่นที่เกี่ยวข้องเพื่อขอรับการสนับสนุนให้มากขึ้น  
 ๒. ชี้แจงซักซ้อมความเข้าใจในปัญหาและอุปสรรคที่ไม่สามรถควบคุมได้ในการดำเนินการตามแผนแก่ผู้ที่เกี่ยวข้อง   
 ๓. ควรจัดทำแผนให้ตรงกับสภาพปัญหาของพื้นที่ตามความจำเป็นและมีความเป็นไปได้  
 ๔. ชี้แจงซักซ้อมความสำคัญของแผนต่อผู้บริหารและสภาฯให้มีความเข้าใจในความสำคัญของแผนเพื่อเป็นกรอบแนวทางในการดำเนินงาน

ตามเอกสารที่ในมือทุกท่านและจากที่ดิฉันได้ชี้แจง มีท่านใดจะสอบถามเกี่ยวกับการติดตามประเมินผลแผนในรอบครึ่งปีแรก ประจำปี 2561 เชิญสอบถามได้ค่ะ

ที่ประชุม ไม่มี

นักวิเคราะห์ ถ้าทุกท่านไม่มีข้อสงสัย ก็ขอเชิญท่านประธานสภาฯ ดำเนินการในขั้นตอนต่อไปค่ะ ขอบพระคุณทุกท่านค่ะ

ประธานสภาฯ ขอมติที่ประชุมเกี่ยวกับการติดตามประเมินผลแผน ประจำปีงบประมาณ 2561 ครึ่งปีแรก ระหว่างวันที่ 1 ตุลาคม 2560 – 30 มีนาคม 2561 เชิญครับ

มติที่ประชุม รับทราบ

**ระเบียบวาระที่ ๔ เรื่องอื่นๆ**

ไม่มี

ปิดประชุมเวลา ๑๒.๐๐ น.

ลงชื่อ ศรีเสาวลักษณ์ เย็นวัฒนา ผู้บันทึกการประชุม

(นางสาวศรีเสาวลักษณ์ เย็นวัฒนา)

เลขานุการสภาองค์การบริหารส่วนตำบลประทาย

ลงชื่อ ศักดิ์ดา มีกรอบทอง ผู้ตรวจบันทึกการประชุม

(นายศักดิ์ดา มีกรอบทอง)

สมาชิกสภาองค์การบริหารส่วนตำบล หมู่ที่ ๕

ลงชื่อ พุฒ ภูคำศักดิ์ ผู้ตรวจบันทึกการประชุม ลงชื่อ ธนาคม สียางนอก ผู้ตรวจบันทึกการประชุม

(นายพุฒ ภูคำศักดิ์) (นายธนาคม สียางนอก)

สมาชิกสภาองค์การบริหารส่วนตำบล หมู่ที่ ๙ ประธานสภา อบต.ประทาย